钦定古今图书集成/明伦汇编/氏族典/第421卷 > 《廖用贤尚友录》 > 尹翁归
## 钦定古今图书集成/明伦汇编/氏族典/第421卷 > 《廖用贤尚友录》 > 尹翁归

按《汉书尹翁归传》：“翁归，字子兄，河东平阳人，徙杜陵，
晓习文法，喜击剑，为市吏，公廉不受馈。后去吏居家，
会田延年为河东太守，行县至平阳，悉召故吏，令有
文者东，有武者西。次到翁归，独伏不肯起，对曰：‘翁归
文武兼备，惟所设施’。延年奇其对，除补卒史，徙署督
邮，举廉为缑氏尉，历守郡中，所居治理，迁补都内令”，
征拜东海太守，以高第入为右扶风，治如在东海，课
常为三辅最。元康四年，病卒。